**บันทึกรายงานการประชุมสภา อบต.ปันแต**

**สมัยสามัญ สมัยที่ 4 ประจำปี พ.ศ. 2565 (ครั้งที่ 1 )**

**วันที่ 15 ธันวาคม 2565**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 123456789101112131234 | **ผู้มาประชุม**นายถาวร ยอดกลิ่นนายโกวิท สงชูนายบรรจบ บุญเรืองขาวร.ต.วิเชียร พงค์ชนะนายสมบัติ ขำนุ้ยนายอรัญ ชูปานนางสาวจุไรวรรณ เพ็งด้วงนายณรงค์ ดีช่วยนางสาวสุภาพร สุพิทยพันธ์นางสุภาวดี คงไข่ศรีนายปรีชา ขาวสังข์นายจำรัส สังข์หนูนายวีระศักดิ์ ชูมณีย์**ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายสมโชติ เพชรจันทร์นายภิญโญ หนูมาก | ประธานสภาฯรองประธานสภาฯส.อบต. ม.2ส.อบต. ม.3ส.อบต. ม4ส.อบต. ม.6ส.อบต. ม.7ส.อบต. ม.8ส.อบต. ม.9ส.อบต. ม.10ส.อบต. ม.11ส.อบต. ม.12ส.อบต. ม.13เลขานุการสภาฯนายก อบต.ปันแตรองนายก อบต.ปันแตเลขานุการนายกฯ | ถาวร ยอดกลิ่นโกวิท สงชูบรรจบ บุญเรืองขาววิเชียร พงค์ชนะ สมบัติ ขำนุ้ย -จุไรวรรณ เพ็งด้วงณรงค์ ดีช่วยสุภาพร สุพิทยพันธ์สุภาวดี คงไข่ศรีปรีชา ขาวสังข์จำรัส สังข์หนูวีระศักดิ์ ชูมณีย์เอกชัย รักปานสาโรจน์ บุญเรืองขาวสมโชติ เพชรจันทร์ภิญโญ หนูมาก | **ลาประชุม** |

-2-

**เริ่มประชุมเวลา 14.08 น.**

- สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม

ประธานฯ (นายถาวร ยอดกลิ่น) กล่าวเปิดสมัยประชุมสภา ฯ สมัยสามัญ สมัยที่ 4 ประจำปี พ.ศ. 2565 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธาน ฯ - เรื่องที่ประธานจะแจ้งให้ที่ประชุมทราบวันนี้ มีเรื่องเดียวครับ คือการโอน(นายถาวร ยอดกลิ่น) (ย้าย) พนักงานส่วนตำบลตามคำสั่งนายกองค์การบริหารส่วนตำบลปันแต คำสั่งที่ 582/2565 ลงวันที่ 28 พฤศจิกายน 2565 มีผลบังคับวันที่ 16 ธันวาคม 2565 เป็นต้นไป คำสั่งมีข้อความดังนี้ครับ

 - อาศัยอำนาจตามความในมาตรา 15 มาตรา 25 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกอบกับข้อ 164 และข้อ 175 ตามประกาศคณะกรรมการพนักงานส่วนตำบลจังหวัดพัทลุง เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล และมติคณะกรรมการพนักงานส่วนตำบลจังหวัดพัทลุง (ก.อบต. จังหวัดพัทลุง) ในการประชุมครั้งที่ 11/2565 เมื่อวันที่ 22 พฤศจิกายน 2565 จึงให้โอน (ย้าย) นายพิพัฒน์ นาคเกลี้ยง ตำแหน่งนักทรัพยากรบุคคลระดับชำนาญการ อัตราเงินเดือนขั้น 30,790 บาท วุฒิการศึกษา ศิลปศาสตร์บัณฑิต สาขา การจัดการทั่วไป สำนักปลัดองค์การบริหารส่วนตำบลปันแต ไปดำรงตำแหน่ง นักจัดการทั่วไป ระดับ ชำนาญการ อัตราเงินเดือนขั้น 30,790 บาท สำนักปลัดเทศบาลท่ามะเดื่อ อำเภอบางแก้ว จังหวัดพัทลุง ตั้งแต่วันที่ 16 ธันวาคม 2565 เป็นต้นไป

 ฯลฯ

ระเบียบวาระที่ 2 - เรื่องรับรองรายการประชุมฯ (การประชุมสมัยวิสามัญ สมัยที่ 1 ประจำปี

 พ.ศ. 2565 ครั้งที่ 1 และ 2)

ประธานฯ - การประชุมสภาฯ สมัยวิสามัญ สมัยที่ 1 ประจำปี พ.ศ. 2565 ซึ่งมีการ (นายถาวร ยอดกลิ่น) ประชุมสภาฯ จำนวน 2 ครั้ง ครั้งที่ 1 เมื่อวันที่ 20 กันยายน 2565 และครั้งที่ 2 เมื่อวันที่ 27 กันยายน 2565 ทางคณะกรรมการตรวจรายงานการประชุมสภาฯ ได้ทำการตรวจสอบทบทวนรายงานการประชุมซึ่งฝ่ายเลขานุการสภาฯ จัดทำขึ้นเสร็จเรียบร้อยแล้วเมื่อวันที่ 18 ตุลาคม 2565 โอกาสนี้ ขอเรียนเชิญท่านประธานคณะกรรมการตรวจรายงานการประชุมประจำสภาฯ ได้รายงานต่อที่ประชุมเพื่อพิจารณารับรองต่อไปครับ

ประธานกรรมการตรวจรายงานการประชุมฯ - เรียนท่านประธานฯ ท่านสมาชิกสภาฯ และท่านผู้เข้าร่วมประชุมทุกท่านครับ (นายจำรัส สังข์หนู) กระผม นายจำรัส สังข์หนู ในฐานะประธานกรรมการรายงานการประชุม ประจำสภา องค์การบริหารส่วนตำบลปันแต ได้ร่วมประชุมกับกรรมการฯ อีก 2 ท่าน ทำการตรวจทบทวนดูรายละเอียดในบันทึกรายงานการประชุมสภาฯ ซึ่งเจ้าหน้าที่ฝ่ายเลขานุการสภาฯ จัดทำไว้เสร็จแล้ว โดยสรุปก็คือว่าคณะกรรมการทั้ง 3 คน มีความเห็นเช่นเดียวกันทั้งหมดว่าไม่ต้องมีการแก้ไข หรือเพิ่มเติมแต่อย่างใด เนื่องจากมีสาระสำคัญต่างๆ ที่บันทึกไว้ครบถ้วนถูกต้องทั้งหมดแล้วฯ

ประธานฯ - ท่านสมาชิกฯ เองก็ได้ตรวจรายละเอียดในรายงานการประชุมแล้ว ท่านใด (นายถาวร ยอดกลิ่น) มีข้อทักท้วง หรือจะแก้ไขปรับปรุงเพิ่มเติมไหมครับ

 ฯลฯ

 -3-

มติที่ประชุม - รับรองด้วยเสียงเอกฉันท์

ระเบียบวาระที่ 3 กระทู้ถาม

 - ไม่มี

ระเบียบวาระที่ 4 เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

 - ไม่มี

ระเบียบวาระที่ 5 เรื่องที่เสนอใหม่

 - เพื่อพิจารณา

 5.1 ญัตติขออนุมัติเปลี่ยนแปลงราคาค่าก่อสร้างท่อลอดเหลี่ยม คสล. ชนิด 2 ช่องทาง สายช่องบล็อก – สายสะพานวังบ่อ หมู่ที่ 6 จำนวน 1 โครงการ

ประธานฯ - ท่านสมาชิกฯ ครับ ในระเบียบวาระที่ 5 เรื่องที่เสนอใหม่ เรื่องแรกวันนี้เป็น (นายถาวร ยอดกลิ่น) ญัตติเพื่อขออนุมัติเปลี่ยนแปลงราคาค่าก่อสร้างท่อลอดเหลี่ยม คสล. หมู่ที่ 6 ซึ่งสภาฯ เคยมีมติอนุมัติไว้เมื่อการประชุมสภาฯ ช่วงกลางๆ ปีนะครับ

 - ขอเชิญท่านนายกฯ เป็นผู้เสนอญัตติต่อที่ประชุมครับ

นายกฯ - เรียนท่านประธานฯ และท่านสมาชิกฯ ที่เคารพครับ ตามที่สภาองค์การ (นายสาโรจน์ บุญเรืองขาว) บริหารส่วนตำบลปันแต ในการประชุมสมัยสามัญ สมัยที่ 2 ประจำปี พ.ศ. 2565 ครั้งที่ 1 เมื่อวันที่ 19 พฤษภาคม 2565 ได้อนุมัติเงินทุนสำรองเงินสะสม จำนวน 326,000 บาท เพื่อก่อสร้างท่อลอดเหลี่ยม คสล. ชนิด 2 ช่องทาง สายช่องบล็อก – สายสะพานวังบ่อ หมู่ที่ 6 ตำบลปันแต จำนวน 1 โครงการ ดังที่ทราบนั้น

 - เนื่องจากได้รับแจ้งจากก่องช่าง ว่าพบข้อผิดพลาดในการคำนวณราคา ค่าก่อสร้างภายหลังจากโครงการดังกล่าวได้รับการอนุมัติจากสภาฯ แล้ว โดยในขณะที่กำลังดำเนินการเพื่อขออนุมัติสั่งจ้าง พบว่ามีรายการวัสดุก่อสร้าง (เหล็กเส้น DB 16) ซึ่งปรากฏตามรูปแบบรายละเอียดการก่อสร้าง จำนวน 72 เส้น ไม่ได้ถูกคำนวณรวมอยู่ในประมาณราคาค่าก่อสร้าง (ปร.4) เป็นมูลค่าประมาณ 39,000 บาท

 - ดังนั้น เพื่อให้สามารถดำเนินการก่อสร้างได้ตามรูปแบบการก่อสร้างที่ อบต.ปันแต กำหนด จึงจำเป็นต้องเพิ่มมูลค่าการก่อสร้างให้ถูกต้องตามความเป็นจริงอีกจำนวน 39,000 บาท รวมเป็นราคาค่าก่อสร้างที่ถูกต้อง คือ จำนวน 365,000 บาท

 - ในการนี้ เพื่อให้การดำเนินการก่อสร้าง และการเบิกจ่ายเงินเป็นไปด้วยความเรียบร้อย ถูกต้อง ตามระเบียบที่เกี่ยวข้อง โดยเฉพาะระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และ ที่แก้ไขเพิ่มเติมถึงฉบับที่ 4 พ.ศ. 2561 ข้อ 87 นายกองค์การบริหารส่วนตำบลปันแต จึงขออนุมัติแก้ไขเปลี่ยนแปลงมูลค่าการก่อสร้างท่อลอดเหลี่ยม คสล. ดังกล่าว จากเดิมงบประมาณ จำนวน 326,000 บาท เปลี่ยนแปลงใหม่เป็นงบประมาณ จำนวน 365,000 บาท โดยขออนุมัติจ่ายเงินทุนสำรองเงินสะสมที่ยังสามารถใช้ได้อยู่เพิ่มอีก จำนวน 39,000 บาท เพื่อดำเนินการก่อสร้างได้ถูกต้องตามรูปแบบที่ อบต. ปันแตกำหนดต่อไปครับ

-4-

ประธานฯ - ท่านสมาชิกฯ รับทราบแล้วคงมีความเข้าใจตรงกันนะครับ ท่านใดมีข้อสงสัย (นายถาวร ยอดกลิ่น) หรือมีความเห็นอย่างไรบ้างกับญัตติที่ท่านนายกฯ เสนอ ขอเชิญยกมือแจ้งขอ อนุญาตต่อประธานเพื่ออภิปรายได้ตามสมควรแก่เวลานะครับ ขอเชิญครับ

 - มีท่านสมาชิกฯ ท่านใดจะอภิปรายไหมครับ หากไม่มี ผมก็จะได้ขอมติจากที่ ประชุมนะครับ

- ขณะนี้มีท่านสมาชิกฯ อยู่ในที่ประชุมครบองค์ประชุมตามระเบียบข้อบังคับการประชุมนะครับ

 - ผมขอปิดการอภิปรายสำหรับญัตตินี้ และขอให้ท่านสมาชิกฯ ลงมตินะครับ

 - สมาชิกฯ ท่านใด เห็นควรอนุมัติให้เปลี่ยนแปลงราคาค่าก่อสร้างตามที่นายก เสนอ โปรดยกมือครับ

 - ท่านใดไม่อนุมัติครับ ไม่มีนะครับ

 - มีท่านใดงดออกเสียงบ้างครับ

 ฯลฯ

มติที่ประชุม - อนุมัติให้เปลี่ยนแปลงราคาค่าก่อสร้างท่อลอดเหลี่ยม คสล. ชนิด 2 ช่องทาง สายช่องบล็อก – สะพานวังบ่อ หมู่ที่ 6 จากเดิมใช้งบประมาณ จำนวน 326,000 บาท เปลี่ยนแปลงใหม่เป็นใช้งบประมาณ จำนวน 365,000 บาท

 - ด้วยคะแนนเสียงดังนี้

 - อนุมัติ จำนวน 11 เสียง

 - ไม่อนุมัติ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

 5.2 ญัตติขอความเห็นชอบเพื่อรับโอนทรัพย์สิน จำนวน 4 รายการ (กองช่าง)

ประธานฯ - ญัตติต่อไปเป็นเรื่องเกี่ยวกับการที่จะเห็นชอบหรือไม่เห็นชอบในการที่จะรับ(นายถาวร ยอดกลิ่น) โอนทรัพย์สินตามที่ส่วนราชการอื่นๆ แจ้งมาเพื่อให้สภาฯ พิจารณา ในครั้งนี้มี จำนวนทั้งหมด 4 รายการ ขอเรียนเชิญท่านนายกฯ นำเสนอญัตติครับ

นายกฯ - เรียนท่านประธานฯ ที่เคารพครับ กระผมนายสาโรจน์ บุญเรืองขาว นายก (นายสาโรจน์ บุญเรืองขาว) องค์การบริหารส่วนตำบล ขอเสนอญัตติต่อไปเพื่อสภาฯ โปรดพิจารณานะครับ

 - ด้วยอำเภอควนขนุนได้มีหนังสือแจ้งให้องค์กรปกครองส่วนท้องถิ่นที่มีความพร้อมจะรับโอนทรัพย์สินจากส่วนราชการต่างๆ ได้นำข้อมูลรายการทรัพย์สินที่จะรับโอนแจ้งให้ที่ประชุมสภาฯ พิจารณาเพื่อให้ความเห็นชอบก่อนที่จะรับโอน

 - ดังนั้น เพื่อให้การรับโอนทรัพย์สินเป็นไปด้วยความเรียบร้อย นายกองค์การบริหารส่วนตำบลปันแต จึงขอเสนอทรัพย์สินที่จะรับโอน จำนวน 4 รายการ เพื่อให้ท่านสมาชิกสภาองค์การบริหารส่วนตำบลปันแต พิจารณาต่อไป รายละเอียดดังนี้ ครับ

 1. โครงการปรับปรุงถนนสายบ้านสำนักกอ – ไสโดน ผิวจราจรคอนกรีตเสริมเหล็ก หมู่ที่ 3 ตำบลปันแต ขนาดกว้าง 6 เมตร ระยะทาง 900 เมตร งบประมาณตามแผนปฏิบัติราชการประจำปีงบประมาณ พ.ศ. 2560 ของจังหวัดพัทลุง วงเงิน 4,060,000 บาท

-5-

 2. โครงการปรับปรุงถนนสายโรงรมยาง – ท่าฉ้อ ผิวจราจรกว้าง 6 เมตร หนา 0.15 เมตร ระยะทาง 1,320 เมตร หมู่ที่ 5 ,11 ตำบลปันแต งบประมาณตามแผนปฏิบัติราชการประจำปีงบประมาณ พ.ศ. 2563 ของจังหวัดพัทลุง วงเงิน 6,702,000 บาท

 3. โครงการขุดลอกคลองแม่กะ บ้านหารเจ หมู่ที่ 12 ตำบลปันแต ปริมาณดินขุดไม่น้อยกว่า 31,500 ลูกบาศก์เมตร วงเงิน 1,755,000 บาท ถ่ายโอนจากจังหวัดพัทลุง

 4. โครงการปรับปรุงผิวจราจรคอนกรีตเสริมเหล็ก สายสะพานเรือก – ป่ายูง ผิวจราจรกว้าง 5 เมตร หนา 0.15 เมตร ระยะทาง 2,300 เมตร พร้อมวางท่อระบายน้ำคอนกรีตเสริมเหล็ก หมู่ที่ 3 ตำบลปันแต วงเงิน 10,469,000 บาท ถ่ายโอนจากจังหวัดพัทลุง

 - ท่านประธานฯ และท่านสมาชิกฯ ครับ โครงการทั้ง 4 โครงการดังกล่าวข้างต้น เป็นโครงการที่มีอยู่จริง สามารถใช้ประโยชน์ได้อย่างถาวร แต่หน่วยงานต้นสังกัดของโครงการเหล่านี้ไม่มีงบประมาณรองรับสำหรับการซ่อมบำรุง – บำรุงรักษา จึงจำเป็นที่องค์กรปกครองส่วนท้องถิ่นต้องรับหน้าที่เป็นผู้รับผิดชอบซ่อมบำรุงรักษาต่อไป

 ฯลฯ

ประธานฯ - ทรัพย์สินทั้ง 4 รายการตามที่ท่านนายกฯ นำเสนอ ท่านสมาชิกฯ ทุกท่านคง(นายถาวร ยอดกลิ่น) รู้จักทรัพย์สินเหล่านี้ดีนะครับ เพราะตั้งอยู่ในพื้นที่ขององค์การบริหารส่วน ตำบลปันแตทั้งหมด และพี่น้องประชาชนทั้งนอกและในพื้นที่ได้ใช้ประโยชน์อยู่อย่างต่อเนื่องจนถึงทุกวันนี้นะครับ

 - ท่านสมาชิกฯ มีความเห็นอย่างไรบ้างครับ โดยเฉพาะสมาชิกฯ ที่อยู่ในพื้นที่ตั้งของโครงการช่วยตรวจทบทวนดูรายละเอียดของทรัพย์สิน เช่น ขนาดของถนน กว้าง – ยาว – หนา มีความถูกต้องตามข้อเท็จจริงหรือไม่ ขอให้ช่วยดูด้วยนะครับ

เลขานุการสภาฯ - ท่านสมาชิกฯ และท่านที่เกี่ยวข้องทุกท่านครับ รายละเอียด คุณลักษณะของ (นายเอกชัย รักปาน) ทรัพย์สินที่จะรับโอนทั้ง 4 รายการนี้ ทราบว่าเจ้าหน้าที่ของกองช่างได้ทำการ ตรวจสอบความถูกต้องแล้วทุกรายการนะครับ

 ฯลฯ

ประธานฯ - มีท่านสมาชิกฯ จะอภิปรายให้ความเห็นเพิ่มเติมอย่างไรบ้างไหมครับ

(นายถาวร ยอดกลิ่น) - หากไม่มีท่านใดจะแสดงความเห็นใดๆ แล้ว ผมก็ขอปิดการอภิปรายนะครับ

 - ขอตรวจสอบองค์ประชุมก่อนจะขอมตินะครับ

 - องค์ประชุมมีอยู่ครบถ้วนถูกต้องนะครับ ผมขอมตินะครับ

 - ท่านสมาชิกฯ ครับ ผมจะขอให้ท่านลงมติเห็นชอบหรือไม่เห็นชอบ แยกเป็นรายการตามลำดับนะครับ

 - ลำดับแรกนะครับ

 - สมาชิกฯ ท่านใดเห็นชอบให้รับโอนโครงการปรับปรุงถนนสายบ้านสำนักกอ – ไสโดน หมู่ที่ 3 โปรดยกมือครับ

 - ท่านใดไม่เห็นชอบครับ

 - ท่านใดงดออกเสียงครับ

 ฯลฯ

-6-

มติที่ประชุม - เห็นชอบให้รับโอนทรัพย์สิน รายการโครงการปรับปรุงถนนสายบ้านสำนักกอ – ไสโดน หมู่ที่ 3

 - ด้วยคะแนนเสียงดังนี้

 - เห็นชอบ จำนวน 11 เสียง

 - ไม่เห็นชอบ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

ประธานฯ - สมาชิกฯ ท่านใดเห็นชอบให้รับโอนทรัพย์สิน รายการโครงการปรับปรุงถนน (นายถาวร ยอดกลิ่น) สายโรงรมยาง – ท่าฉ้อ หมู่ที่ 5 หมู่ที่ 11 ตำบลปันแต โปรดยกมือครับ

 - สมาชิกฯ ท่านใดไม่เห็นชอบ โปรดยกมือครับ

 - ท่านใดงดออกเสียงบ้างครับ

 ฯลฯ

มติที่ประชุม - เห็นชอบให้รับโอนทรัพย์สิน รายการโครงการปรับปรุงถนนสายโรงรมยาง –

 ท่าฉ้อ หมู่ที่ 5, 11

 - ด้วยคะแนนเสียงดังนี้

 - เห็นชอบ จำนวน 11 เสียง

 - ไม่เห็นชอบ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

ประธานฯ - รายการทรัพย์สินลำดับที่ 3 ครับ

(นายถาวร ยอดกลิ่น) - สมาชิกฯ ท่านใดเห็นชอบให้รับโอนโครงการขุดลอกคลองแม่กะ บ้านหารเจ

 หมู่ที่ 12 ตำบลปันแต โปรดยกมือครับ

 - ท่านใดไม่เห็นชอบครับ ไม่มีนะครับ

 - มีท่านใดงดออกเสียงบ้างครับ

 ฯลฯ

มติที่ประชุม - เห็นชอบให้รับโอนทรัพย์สิน รายการโครงการขุดลอกคลองแม่กะ บ้านหารเจ หมู่ที่ 12 ตำบลปันแต

 - ด้วยคะแนนเสียงดังนี้

 - เห็นชอบ จำนวน 11 เสียง

 - ไม่เห็นชอบ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

-7-

ประธานฯ - ทรัพย์สินรายการสุดท้ายนะครับ

(นายถาวร ยอดกลิ่น) - สมาชิกฯ ท่านใดเห็นชอบให้รับโอนทรัพย์สิน รายการโครงการปรับปรุงผิว จราจรคอนกรีตเสริมเหล็กสายสะพานเรือก – ป่ายูง หมู่ที่ 3 โปรดยกมือครับ

 - ท่านใดไม่เห็นชอบ โปรดยกมือครับ

 - ท่านใดงดออกเสียงครับ

 ฯลฯ

มติที่ประชุม - เห็นชอบให้รับโอนทรัพย์สิน รายการโครงการปรับปรุงผิวจราจรคอนกรีต เสริมเหล็กสายสะพานเรือก – ป่ายูง หมู่ที่ 3 ตำบลปันแต

 - ด้วยคะแนนเสียงดังนี้

 - เห็นชอบ จำนวน 11 เสียง

 - ไม่เห็นชอบ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

ประธานฯ - ครับ สรุปว่าที่ประชุมสภาฯ ได้ลงมติเห็นชอบให้รับโอนทรัพย์สินทั้ง 4

 (นายถาวร ยอดกลิ่น) รายการ ตามที่ท่านนายกฯ เสนอนะครับ

 **5.3** ญัตติขออนุมัติโอนงบประมาณรายจ่ายประจำปีงบประมาณ พ.ศ. 2566

 (กองคลัง)

ประธานฯ - กองคลัง อบต.ปันแต ได้เสนอเรื่องผ่านท่านนายกฯ เพื่อขออนุมัติโอน (นายถาวร ยอดกลิ่น) งบประมาณรายจ่าย ประจำปีงบประมาณ พ.ศ. 2566 ในรายการที่จำเป็น เร่งด่วน 1 รายการนะครับ

 - ขอเชิญท่านนายกฯ นำเสนอต่อที่ประชุมครับ

นายกฯ - เรียนท่านประธานฯ และท่านสมาชิกฯ ที่เคารพทุกท่านครับ ผมในฐานะ

(นายสาโรจน์ บุญเรืองขาว) ผู้บริหารฯ ขอเสนอญัตติต่อไปซึ่งเป็นเรื่องของกองคลังที่นำเสนอมา ดังนี้ครับ

 - ตามที่ องค์การบริหารส่วนตำบลป้นแต ได้ประกาศใช้ข้อบัญญัติงบประมาณรายจ่ายประจำปี 2566 โดยกองคลังได้รับอนุมัติงบประมาณเพื่อจัดซื้อเครื่องพิมพ์เลเซอร์ หรือ LED ขาวดำ ชนิด Network แบบที่ 1 ( 28 หน้าต่อนาที) จำนวน 2 เครื่อง เครื่องละ 8,900 บาท เพื่อทดแทนของเก่าที่ชำรุดเสื่อมสภาพ ล้าสมัย ของงานการเงินและบัญชี และงานเร่งรัดและจัดเก็บรายได้นั้น เพื่อให้การปฏิบัติงานของกองคลังในการดำเนินงานด้านเอกสาร มีความคล่องตัว สะดวกและประหยัด มีคุณภาพในการพิมพ์เอกสาร โดยมีปริมาณงานมากและต้องใช้ความเร็วมากขึ้น จึงขอเปลี่ยนแปลงคุณลักษณะของเครื่องพิมพ์เลเซอร์เป็นแบบฉีดหมึก จำนวน 2 เครื่อง เครื่องละ 7,500 บาท รวมเป็นเงิน 15,000 บาท โดยวงเงินในการจัดซื้อลดลง 2,800 บาท ซึ่งมีสภาพที่เหมาะสมกับการใช้งาน จึงอาศัยระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 ขออนุมัติโอนไปตั้งจ่ายรายการใหม่ ซึ่งเป็นอำนาจของสภาท้องถิ่น

-8-

 - ดังนั้น เพื่อให้การดำเนินการเป็นไปด้วยความถูกต้องเรียบร้อยตามระเบียบฯ นายกองค์การบริหารส่วนตำบลปันแต จึงเสนอต่อที่ประชุมสภาฯ เพื่อพิจารณาอนุมัติให้โอนตั้งจ่ายรายการใหม่ จำนวน 1 รายการ ดังนี้ครับ

 - **โอนตั้งจ่ายรายการใหม่** ในแผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรือ อีเล็กทรอนิกส์ รายการจัดซื้อเครื่องพิมพ์ Multifunction แบบฉีดหมึก พร้อมติดตั้งถังหมึกพิมพ์ ( Ink Tank Printer ) จำนวน 2 เครื่อง เครื่องละ 7,500 บาท เป็นเงินรวม 15,000 บาท รายละเอียดตามเกณฑ์ราคากลางและครุภัณฑ์พื้นฐานของการจัดหาอุปกรณ์และระบบคอมพิวเตอร์ ฉบับเดือน ธันวาคม 2564 โดยมีคุณลักษณะพื้นฐานดังนี้

 - เป็นอุปกรณ์ที่มีความสามารถเป็น Printer Copier และ Scanner ภายในเครื่องเดียวกัน

 - เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ ( Ink Tank Printer ) จากโรงงานผู้ผลิต

 - มีความละเอียดในการพิมพ์ไม่น้อยกว่า 1,200 x 1,200 dpi

 ฯลฯ

 โดย **โอนลด** จำนวน 1 รายการ จากแผนงานบริหารทั่วไป งานบริหารงานคลัง งบลงทุน หมวดครุภัณฑ์ ประเภท ครุภัณฑ์คอมพิวเตอร์หรืออีเล็กทรอนิกส์ รายการจัดซื้อเครื่องพิมพ์เลเซอร์ หรือ LED ขาวดำ ชนิด Network แบบที่ 1 ( 28 หน้าต่อนาที) ตั้งงบไว้ 17,800 บาท ขอโอนลดจำนวน 15,000 บาท ครับ

ประธานฯ - ท่านสมาชิกฯ รับทราบแล้ว มีความเห็นอย่างไรสำหรับการขออนุมัติโอนครั้ง (นายถาวร ยอดกลิ่น) นี้ ขอเชิญอภิปรายครับ

สมาชิกฯ - เรียนท่านประธานฯ ครับ ผมพิจารณาแล้วมีความจำเป็นต้องอนุมัติให้โอน (นายสมบัติ ขำนุ้ย) เพื่อจะได้อุปกรณ์ที่เหมาะสมกับการใช้งานมากยิ่งขึ้นครับฯ

ประธานฯ - สมาชิกฯ ท่านอื่นมีความเห็นแตกต่างอย่างไรบ้าง ขอเชิญพูดคุยนะครับ

(นายถาวร ยอดกลิ่น) - เมื่อไม่มีท่านใดประสงค์จะอภิปรายในญัตตินี้ ผมในฐานะประธานในที่ประชุม ขอปิดการอภิปรายนะครับ ท่านสมาชิกฯ ยังอยู่ในที่ประชุมครบองค์ประชุม นะครับ

 - ผมขอให้ท่านลงมตินะครับ

 - สมาชิกฯ ท่านใดเห็นควรอนุมัติให้โอนงบประมาณ ตามที่ท่านนายกฯ เสนอ โปรดยกมือครับ

 - ท่านใดไม่อนุมัติครับ

 - ท่านใดงดออกเสียงครับ

 ฯลฯ

-9-

**มติที่ประชุม** - อนุมัติให้โอนงบประมาณ ดังนี้

 โอนตั้งจ่ายรายการใหม่ รายการจัดซื้อเครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์ จำนวน 2 เครื่อง เครื่องละ 7,500 บาท งบประมาณรวม 15,000 บาท

 โอนลด รายการจัดซื้อเครื่องพิมพ์เลเซอร์ หรือ LED ขาวดำ ชนิด Network แบบที่ 1 ตั้งงบไว้ 17,800 บาท อนุมัติให้โอนลดจำนวน 15,000 บาท

 - ด้วยคะแนนเสียงดังนี้

 - อนุมัติ จำนวน 11 เสียง

 - ไม่อนุมัติ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

 5.4 ญัตติขออนุมัติจ่ายเงินสะสม ประจำปีงบประมาณ พ.ศ. 2566

 จำนวน 2 รายการ

ประธานฯ - ท่านนายกฯ ขอเสนอญัตติเพื่อจ่ายเงินสะสม จำนวน 2 รายการ รายละเอียด (นายถาวร ยอดกลิ่น) ตามที่ท่านสมาชิกฯ รับไปพิจารณาล่วงหน้าแล้วนะครับ ขอเชิญท่านนายกฯ ครับ

นายกฯ - เรียนท่านประธานฯ ครับ กระผมขออนุญาตนำเสนอเพื่อขออนุมัติจ่ายเงิน (นายสาโรจน์ บุญเรืองขาว) สะสมประจำปีงบประมาณ พ.ศ. 2566 จำนวน 2 รายการ ติดต่อกันไปเลย ทีเดียวนะครับ ส่วนการลงมตินั้นก็แล้วแต่ท่านประธานฯ จะพิจารณาดำเนินการนะครับ

 - เงินสะสมที่มีอยู่ในปัจจุบันนี้ หลังจากคำนวณหักค่าใช้จ่ายที่จำเป็นตามหลักเกณฑ์ที่กระทรวงมหาดไทยกำหนดในระเบียบฯ แล้ว จะคงมีเหลือเงินสะสมที่สามารถใช้ได้จริง จำนวน 2.7 ล้านบาท แต่ในการขออนุมัติจ่ายในครั้งนี้ จะขออนุมัติเพียง จำนวน 571,400 บาท เพื่อนำไปจ่ายเป็น 2 รายการ ดังรายละเอียดที่ทราบแล้วนะครับ

 - รายการที่ 1 ที่จะขอจ่ายจากเงินสะสม คือขออนุมัติจ่ายเงินสะสมจำนวน 570,000 บาท เพื่อจัดซื้อที่ดินที่อยู่ติดกับที่ดินของ อบต. ปันแต ด้านทิศใต้ ขนาดเนื้อที่จำนวน 1 ไร่ 2 งาน 46 ตารางวา เพื่อใช้เป็นพื้นที่ก่อสร้างอาคารศูนย์พัฒนาเด็กเล็กในโอกาสอันใกล้นี้

 - ท่านประธานฯ และท่านสมาชิกฯ ครับ เนื่องจากศูนย์พัฒนาเด็กเล็กบ้านควนปันแต ทางวัดควนปันตารามจะขอพื้นที่คืน เพื่อใช้ประโยชน์ทางศาสนกิจของวัด ประกอบกับศูนย์พัฒนาเด็กเล็กบ้านสำนักกอ ปัจจุบันเป็นการใช้ที่ดินที่อยู่ในการกำกับของ สปก. ทำให้มีข้อจำกัดในทางกฎหมายในหลายประการ

 - ดังนั้น เพื่อให้การปฏิบัติงานเป็นไปด้วยความเรียบร้อย นายก อบต.ปันแต จึงขอเสนอญัตติต่อสภาฯ ขออนุมัติจ่ายเงินสะสมเพื่อจัดซื้อที่ดินที่มีเนื้อที่ติดกับพื้นที่ของ อบต.ปันแต ทางทิศใต้ ขนาดเนื้อที่ จำนวน 1 ไร่ 2 งาน 46 ตารางวา เพื่อก่อสร้างอาคารศูนย์พัฒนาเด็กเล็กแห่งใหม่ โดยใช้งบประมาณจัดซื้อที่ดิน 1 แปลง ราคาประมาณ 570,000 บาท

-10-

 - ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึงปัจจุบัน ข้อ 89 กำหนดว่า องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไขดังต่อไปนี้ (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

 - นายกองค์การบริหารส่วนตำบลปันแต จึงขอเสนอญัตติดังกล่าวนี้เพื่อสภาองค์การบริหารส่วนตำบลปันแต พิจารณาอนุมัติต่อไปครับ

 - ท่านประธานฯ และท่านสมาชิกฯ ครับ รายการที่ 2 ที่จะขออนุมัติจ่ายเงินสะสมในครั้งนี้ คือจะขอให้สภาฯ พิจารณาอนุมัติเงินจำนวน 1,400 บาท เพื่อเบิกจ่ายคืนเงินยังชีพผู้สูงอายุ ที่ได้มีการเรียกคืนมาแล้วในรายของนางผ่อง เกื้อนุ่น

 - ความเป็นมาสรุปได้ดังนี้ครับ ตามที่สำนักปลัดองค์การบริหารส่วนตำบลปันแต ได้เรียกคืนเงินยังชีพผู้สูงอายุ กรณีได้รับการช่วยเหลือด้านสวัสดิการซ้ำซ้อน จำนวน 70,400 บาท จากนางผ่อง เกื้อนุ่น ตามหนังสือสั่งการของกรมส่งเสริมการปกครองท้องถิ่น และต่อมาภายหลัง คณะรัฐมนตรี ได้มีมติเห็นชอบให้ดำเนินการเพื่อจ่ายคืนเงินจำนวนดังกล่าวให้แก่ผู้สูงอายุตามกรณีนี้ โดยเงินจำนวนดังกล่าว ส่วนหนึ่ง (จำนวน 1,400 บาท) ถูกเก็บไว้ในยอดเงินสะสมไปแล้ว ดังนั้นจึงต้องขออนุมัติสภาฯ เพื่อนำเงินสะสม จำนวน 1,400 บาท จ่ายคืนแก่ผู้สูงอายุรายดังกล่าว เพื่อให้เป็นไปตามแนวปฏิบัติตามมติคณะรัฐมนตรี

 ฯลฯ

ประธานฯ - ครับ ท่านนายกฯ ได้ชี้แจงรายละเอียดและเหตุผลที่จะต้องขออนุมัติเงินสะสม (นายถาวร ยอดกลิ่น) นำมาใช้ใน 2 รายการ ตามที่ทราบแล้ว สมาชิกฯ มีความเห็นเกี่ยวกับเรื่องนี้

 อย่างไรบ้างครับ

สมาชิกฯ - เรียนท่านประธานฯ ครับ ในส่วนของเงินสะสมที่จะนำไปจ่ายคืนแก่ผู้สูงอายุ (นายสมบัติ ขำนุ้ย) จำนวน 1,400 บาท ผมเห็นว่าจำเป็นต้องดำเนินการเพื่อให้ถูกต้องตาม ระเบียบฯ และหนังสือสั่งการต่างๆ ครับ

สมาชิกฯ - เรียนท่านประธานฯ ที่เคารพ กระผมนายปรีชา ขาวสังข์ สมาชิกฯ หมู่ที่ 11

(นายปรีชา ขาวสังข์) ครับ ท่านประธานฯ และท่านสมาชิกฯ ทุกท่านครับ ตามที่ท่านนายกฯ

 ได้นำเสนอญัตติขออนุมัติจ่ายเงินสะสมเพื่อจัดซื้อที่ดินรองรับการก่อสร้างศูนย์พัฒนาเด็กเล็กแห่งใหม่ ผมเห็นด้วยครับ อย่างศูนย์พัฒนาเด็กเล็กบ้านควนปันแต ปัจจุบันก่อสร้างอยู่ในที่ดินของวัดควนปันตาราม เดิมใช้งบประมาณเริ่มต้นโดยกรมการพัฒนาชุมชนและได้ถ่ายโอนมาให้องค์การบริหารส่วนตำบลเป็นหน่วยรับผิดชอบ บริเวณพื้นที่ใช้สอยมีน้อย คับแคบ ไม่สามารถที่จะขยับขยายเพิ่มเติมได้ ซึ่งโดยบริบทของศูนย์พัฒนาเด็กเล็กที่สมบูรณ์แบบนั้น ควรที่จะต้องมีสนามเล่นกีฬา สระว่ายน้ำ และวัสดุอุปกรณ์ต่างๆ อีกมากมายที่จำเป็นเพื่อการพัฒนาศักยภาพของศูนย์พัฒนาเด็กเล็ก และคุณภาพของเด็กเล็ก ทั้งด้านร่างกาย จิตใจ สติปัญญา จึงจำเป็นต้องหาพื้นที่ใหม่ที่เหมาะสม ผมสนับสนุนให้จ่ายเงินสะสมใช้เพื่อการนี้ครับ

-11-

ประธานฯ - ท่านสมาชิกฯ ครับ ญัตตินี้มี 2 รายการที่จะจ่ายนะครับ ในขั้นการขอมติ (นายถาวร ยอดกลิ่น) ผมจะแยกให้ลงมติที่ละรายการนะครับ

 - มีท่านสมาชิกฯ จะแสดงความเห็นเพิ่มเติมอีกไหมครับ เชิญครับ

 - หากไม่มีท่านใดอภิปรายต่อ ผมจะขอปิดการอภิปราย และลงมติต่อไป

 นะครับ

 - องค์ประชุมยังมีอยู่ครบนะครับ ผมขอมติแยกเป็นรายการตามที่ท่านนายก เสนอนะครับ ทุกท่านพร้อมแล้วนะครับ ขอมติครับ

 - สมาชิกฯ ท่านใดเห็นสมควรอนุมัติให้จ่ายเงินสะสมจำนวน 1,400 บาท

 เพื่อจ่ายคืนแก่ผู้สูงอายุ โปรดยกมือครับ

 - ท่านใดไม่อนุมัติครับ ไม่มีนะครับ

 - สมาชิกฯ ท่านใดงดออกเสียงครับ

 ฯลฯ

มติที่ประชุม - อนุมัติให้จ่ายเงินสะสมเพื่อจ่ายคืนแก่ผู้สูงอายุ จำนวน 1,400 บาท

 - ด้วยคะแนนเสียงดังนี้

 - อนุมัติ จำนวน 11 เสียง

 - ไม่อนุมัติ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

ประธานฯ - ลำดับต่อไปจะขอมติในรายการจัดซื้อที่ดินนะครับ

(นายถาวร ยอดกลิ่น) - สมาชิกฯ ท่านใดเห็นควรอนุมัติให้จ่ายเงินสะสมจัดซื้อที่ดิน

 จำนวน 1 แปลง งบประมาณ 570,000 บาท โปรดยกมือครับ

 - ท่านใดไม่อนุมัติ โปรดยกมือครับ

 - ท่านใดงดออกเสียงครับ

 ฯลฯ

มติที่ประชุม - อนุมัติให้จ่ายเงินสะสมเพื่อซื้อที่ดิน จำนวน 1 แปลง งบประมาณ

 570,000 บาท

 - ด้วยคะแนนเสียงดังนี้

 - อนุมัติ จำนวน 11 เสียง

 - ไม่อนุมัติ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

-12-

 5.5 ญัตติ การคัดเลือกตัวแทนสมาชิกสภาฯ เป็นกรรมการกองทุน หลักประกันสุขภาพ อบต.ปันแต

ประธานฯ - เรื่องการคัดเลือกตัวแทนท่านสมาชิกสภาฯ เข้าเป็นกรรมการกองทุน

(นายถาวร ยอดกลิ่น) หลักประกันสุขภาพองค์การบริหารส่วนตำบลปันแต ผมขอเชิญท่าน

 นายกฯ ได้อธิบายทบทวนถึงองค์ประกอบและบทบาทภาระหน้าที่ของคณะกรรมการฯ ให้ท่านสมาชิกฯ รับทราบอีกครั้งก่อนพิจารณาคัดเลือกนะครับ

นายกฯ - ท่านสมาชิกฯ ครับ คณะกรรการตามคำสั่งกองทุนหลักประกัน

(นายสาโรจน์ บุญเรืองขาว) สุขภาพ อบต.ปันแต ที่ 409/2561 ลงวันที่ 26 ธันวาคม 2561

 หมดวาระลงเนื่องจากดำรงตำแหน่งครบวาระ 4 ปี องค์ประกอบของคณะกรรมการฯ ชุดนี้ มีท่านสมาชิกสภาองค์การบริหารส่วนตำบลปันแต เป็นองค์คณะด้วย จำนวน 2 ท่าน เมื่อหมดวาระลงก็จำเป็นต้องคัดเลือกเพื่อแต่งตั้งใหม่ตามระเบียบฯ

 - คณะกรรมการกองทุนมีอำนาจหน้าที่หลักๆ ดังนี้ครับ

 (1) พิจารณาอนุมัติแผนการเงินประจำปีของกองทุน

 (2) พิจารณาอนุมัติโครงการ หรือกิจกรรมให้เป็นไปตามวัตถุประสงค์

 ของกองทุน

 (3) ออกระเบียบที่จำเป็นเพื่อประสิทธิภาพในการบริหารกองทุน

 ฯลฯ

ประธานฯ - สมาชิกฯ จำนวน 2 ท่าน ที่ได้รับการคัดเลือกให้เป็นกรรมการของ(นายถาวร ยอกกลิ่น) กองทุนชุดที่แล้ว คือ คุณจุไรวรรณ เพ็งด้วง สมาชิกฯ หมู่ที่ 7 และ

 คุณสุภาวดี คงไข่ศรี สมาชิกฯ หมู่ที่ 10 นะครับ เมื่อมีตำแหน่งว่างลงก็จะต้องรีบคัดเลือกและแต่งตั้งให้ครบองค์ประกอบ เพื่อให้การบริหารกองทุนเป็นด้วยความเรียบร้อย

 - ท่านสมาชิกฯ เห็นสมควรให้ใครร่วมเป็นกรรมการ จำนวน 2 ท่าน ขอให้เสนอชื่อมานะครับ หากเสนอมาเกินกว่า 2 คน ก็จะได้ดำเนินการลงคะแนนคัดเลือกต่อไป

- หรือหากเห็นว่าควรให้สมาชิกฯ 2 ท่านเดิมทำหน้าที่ต่อไปก็ได้ นะครับ

 ฯลฯ

มติที่ประชุม - เห็นชอบด้วยเสียงเอกฉันท์ ให้สมาชิกสภาฯ ร่วมเป็นกรรมการ

 กองทุนฯ จำนวน 2 คน ประกอบด้วย

1. นางสุภาวดี คงไข่ศรี สมาชิกฯ หมู่ที่ 10
2. นางสาวจุไรวรรณ เพ็งด้วง สมาชิกฯ หมู่ที่ 7

 5.6 ญัตติของความเห็นชอบร่างแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 2/2565

ประธานฯ - ท่านสมาชิกฯ ทุกท่านครับ มีโครงการสำคัญเร่งด่วนอีก 1 โครงการ

(นายถาวร ยอดกลิ่น) ที่จำเป็นต้องบรรจุไว้ในแผนพัฒนาท้องถิ่นอันถือเป็นนโยบายสำคัญ

 ของกระทรวงมหาดไทย หรือของรัฐบาล ขอเชิญท่านนายกฯ นำเสนอเพื่อให้สภาฯ ได้พิจารณาให้ความเห็นชอบและจะได้ประกาศใช้ต่อไปครับ

-13-

นายกฯ - เรียนท่านประธานฯ และท่านสมาชิกฯ อีกครั้งนะครับ ด้วยจังหวัด

(นายสาโรจน์ บุญเรืองขาว) พัทลุงได้แจ้งให้ทราบว่า กระทรวงมหาดไทยได้แจ้งภารกิจในการ

 ป้องกันและแก้ไขปัญหายาเสพติดขององค์กรปกครองส่วนท้องถิ่น ตามหนังสือกระทรวงมหาดไทย ด่วนที่สุด ที่ มท 0810.6/ว.7523 ลงวันที่ 7 ตุลาคม 2565 เนื่องจากปรากฎการณ์กรณีโศกนาฏกรรมที่ศูนย์พัฒนาเด็กเล็ก อบต.อุทัยสวรรค์ อำเภอนากลาง จังหวัดหนองบัวลำภู โดยผู้ก่อเหตุมีพฤติกรรมเกี่ยวข้องกับยาเสพติด กระทรวงมหาดไทย ได้ให้ความสำคัญ และกำชับหน่วยงาน ที่เกี่ยวข้อง เร่งรัดการดำเนินงานการป้องกันและแก้ไขปัญหายาเสพติดในพื้นที่ซึ่งองค์การบริหารส่วนตำบลปันแต ได้ตรวจสอบแผนพัฒนาท้องถิ่นแล้วปรากฎว่าโครงการดังกล่าวไม่ได้บรรจุไว้ในแผนพัฒนาท้องถิ่น (พ.ศ. 2566 – 2570) จึงอาศัยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมจนถึงปัจจุบัน ข้อ 22/2 ซึ่งกำหนดว่าในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวข้องกับโครงการตามพระราชดำริ งานราชพิธี รัฐพิธี นโยบายของรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลง เสนอให้สภาองค์การบริหารส่วนตำบลพิจารณาให้ความเห็นชอบเสียก่อน

 - ดังนั้น เพื่อให้การเพิ่มเติมแผนพัฒนาท้องถิ่น (พ.ศ. 2566- 2570) ถูกต้องตามระเบียบฯ นายกฯ จึงเสนอญัตตินี้เพื่อสภาฯ ให้ความเห็นชอบก่อน ครับ

ประธานฯ - มีสมาชิกฯ ท่านใดขัดข้อง หรือไม่เห็นด้วย มีบ้างไหมครับ

(นายถาวร ยอดกลิ่น) - หากไม่มีท่านสมาชิกฯ ท่านใดขัดข้อง ผมขอตรวจนับองค์ประชุม และขอให้ท่านสมาชิกฯ ได้ลงมติต่อไปเลยนะครับ

 - ขอปิดการอภิปรายครับ เชิญท่านสมาชิกฯ ลงมติครับ

 - สมาชิกฯ ท่านใดเห็นชอบตามร่างแผนฯ ที่ท่านนายกฯ เสนอ

 โปรดยกมือครับ

 ฯลฯ

มติที่ประชุม - เห็นชอบร่างแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 2/2565

 - ด้วยคะแนนเสียงดังนี้

 - เห็นชอบ จำนวน 11 เสียง

 - ไม่เห็นชอบ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

 5.7 ญัตติขอความเห็นชอบร่างระเบียบสภา อบต.ปันแต ว่าด้วยการดำเนินการ ของประชาชนในการเข้าชื่อเสนอข้อบัญญัติท้องถิ่น

-14-

ประธานฯ - ท่านสมาชิกฯ และท่านผู้เข้าร่วมประชุมทุกท่านครับ ด้วยจังหวัด (นายถาวร ยอดกลิ่น) พัทลุง ได้แจ้งเกี่ยวกับการดำเนินการตามพระราชบัญญัติการเข้าชื่อ เสนอข้อบัญญัติท้องถิ่น พ.ศ. 2565 มาตรา 9 ซึ่งกำหนดให้ผู้มีสิทธิเข้าชื่อเสนอข้อบัญญัติท้องถิ่นที่ประสงค์ให้องค์กรปกครองส่วนท้องถิ่น จัดทำร่างข้อบัญญัติท้องถิ่น หรือเชิญชวน

ให้ร่วมเข้าชื่อให้ยื่นคำร้องต่อประธานสภาท้องถิ่นตามระเบียบที่ประธานสภาท้องถิ่นกำหนดโดยความเห็นชอบของสภาท้องถิ่นนั้น

 - เพื่อให้การดำเนินการเป็นตามวัตถุประสงค์ของกฎหมาย องค์การบริหารส่วนตำบลปันแต โดยประธานสภาองค์การบริหารส่วนตำบล จึงขอเสนอญัตติดังกล่าว เพื่อสภาฯ พิจารณาเห็นชอบต่อไปครับ

เลขานุการสภาฯ - ท่านสมาชิกฯ ครับ ร่างระเบียบสภาฯ ฉบับนี้ เป็นร่างที่จัดทำขึ้นตาม (นายเอกชัย รักปาน) แนวทางและคำแนะนำของกระทรวงมหาดไทย ผมตรวจสอบเบื้องต้น แล้ว เห็นว่ามีความสมบูรณ์พอที่จะประกาศใช้ได้

 ฯลฯ

สมาชิกฯ - ข้อกำหนดสำคัญในร่างระเบียบฯ มีทั้งหมด 12 ข้อ ผมศึกษาดูแล้ว(นายปรีชา ขาวสังข์) เห็นด้วยครับ

 - แต่ขอฝากไปยังเจ้าหน้าที่ที่เกี่ยวข้องได้ทำการเผยแพร่ ประชาสัมพันธ์ แนวทางปฏิบัติให้ผู้สนใจโดยทั่วไปรับทราบอย่างชัดเจน และทั่วถึงด้วยครับ

 ฯลฯ

ประธานฯ - สำหรับการประชาสัมพันธ์ แนวทางและขั้นตอนในการปฏิบัติตาม

(นายถาวร ยอดกลิ่น) ระเบียบของสภาฯ ฉบับนี้ รวมถึงการปฏิบัติตามพระราชบัญญัติการ เข้าชื่อเสนอข้อบัญญัติท้องถิ่น พ.ศ. 2565 จะได้มอบหมายให้เจ้าหน้าที่รับผิดชอบดำเนินการอย่างทั่วถึงหลังจากประกาศใช้ระเบียบฯ ฉบับนี้แล้วนะครับ

 - ในเนื้อหาของระเบียบสภาฯ ทั้งหมด 12 ข้อ ท่านสมาชิกฯ ทุกท่านคงเข้าใจพอสมควรแล้วยังคงมีประเด็นใดที่ท่านสมาชิกฯ สงสัยไม่เข้าใจอยู่ ขอให้ยกมือขึ้นสอบถามหรืออภิปรายได้เต็มที่นะครับ

 - ดูท่าที่ในที่ประชุมแล้ว คงไม่มีสมาชิกท่านใดอภิปรายหรือแสดงความเห็นต่อไปอีกแล้ว ผมขอปิดการอภิปราย และจะได้ตรวจนับองค์ประชุม เพื่อทำการลงมติให้เสร็จเรียบร้อยนะครับ

- ท่านสมาชิกฯ ครบองค์ประชุมนะครับ ผมขอมติจากที่ประชุม นะครับ

 - สมาชิกฯ ท่านใดเห็นชอบด้วยกับร่างระเบียบสภาฯ ฉบับนี้ โปรดยก มือครับ

 - ท่านใดไม่เห็นชอบครับ

 - ท่านใดงดออกเสียงครับ

 ฯลฯ

-15-

มติที่ประชุม - ให้ความเห็นชอบร่างระเบียบสภา อบต.ปันแต ว่าด้วยการ

 ดำเนินงานของประชาชนในการเข้าชื่อเสนอข้อบัญญัติท้องถิ่น พ.ศ..........

 - ด้วยคะแนนเสียงดังนี้

 - เห็นชอบ จำนวน 11 เสียง

 - ไม่เห็นชอบ จำนวน 0 เสียง

 - งดออกเสียง จำนวน 1 เสียง

 - ไม่ออกเสียง จำนวน 0 เสียง

 เรื่องเพื่อทราบ

 5.8 เรื่องรายงานการติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2565

ประธานฯ - รายงานการติดตามและประเมินผลแผนพัฒนาท้องถิ่น ประจำปี(นายถาวร ยอดกลิ่น) งบประมาณ พ.ศ. 2565 ขององค์การบริหารส่วนตำบลปันแต

 เอกสารชุดนี้มีทั้งหมด 11 หน้า เป็นเรื่องรายงานเพื่อสภาฯ รับทราบ ตามระเบียบฯ นะครับ

นายกฯ - ท่านประธานฯ และท่านสมาชิกฯ ครับ ในเอกสารหน้าที่ 2 เป็น

(นายสาโรจน์ บุญเรืองขาว) สรุปผลการดำเนินงานประจำปีงบประมาณ พ.ศ. 2565 สรุปแยก

 เป็นรายยุทธศาสตร์ มีทั้งหมด 6 ยุทธศาสตร์ โครงการตามแผนพัฒนาประจำปีงบประมาณ พ.ศ. 2565 มีทั้งหมด 359 โครงการ ดำเนินการไปได้ทั้งหมด จำนวน 36 โครงการ คิดเป็นร้อยละ 8.92 ของโครงการทั้งหมดในแผนพัฒนาประจำปี พ.ศ. 2565

 - มีข้อผิดพลาดปรากฏในเอกสารหน้าที่ 3 นะครับ คือโครงการลำดับที่ 4 และลำดับที่ 5 เป็นโครงการขยายเขตท่อเมนท์ส่งน้ำประปา ข้อมูลคงจะผิดพลาดในขั้นตอนการจัดพิมพ์เอกสาร ที่ถูกต้องคือโครงการลำดับที่ 4 ขยายท่อเมนท์ส่งน้ำประปา หมู่ที่ 4, หมู่ที่ 5 ใช้งบประมาณจำนวน 156,500 บาท นะครับ ส่วนโครงการลำดับที่ 5 ขยายท่อเมนท์ส่งน้ำประปา หมู่ที่ 3 ที่ถูกต้องคือใช้งบประมาณดำเนินการ จำนวน 118,200 บาท ช่วยแก้ไขด้วยนะครับ

 ฯลฯ

ประธานฯ - ท่านสมาชิกฯ ครับ ขอช่วยตรวจทบทวนด้วยนะครับ หากมี (นายถาวร ยอดกลิ่น) ข้อผิดพลาดที่สำคัญๆ ขอให้แจ้งเจ้าหน้าที่ด้วยนะครับ เพื่อความ

 สมบูรณ์ของข้อมูลนะครับ

 - มีท่านใดในที่ประชุมจะสอบถาม ทักท้วง หรือให้ความเห็นอย่างไรกับรายงานฉบับนี้ ขอเชิญนะครับ

 - เมื่อไม่มีท่านใดมีข้อข้องใจต่อไปแล้ว ก็ถือว่าที่ประชุมรับทราบ

 นะครับ

 ฯลฯ

-16-

มติที่ประชุม - รับทราบ

ระเบียบวาระที่ 6 - เรื่องอื่นๆ

นายกฯ - ท่านประธานฯ ครับ ในระเบียบวาระนี้ ผมขอพูดคุยกับท่านสมาชิกฯ

(นายสาโรจน์ บุญเรืองขาว) ในเรื่องสำคัญๆ ที่เกี่ยวกับการบริหารกิจการของเราที่กำลังดำเนินการ

 อยู่ในปัจจุบันก่อนจะพูดคุยในเรื่องอื่นนะครับ

 - ในรอบสัปดาห์ที่ผ่านมาเราได้เริ่มทำการเก็บ-ขนย้าย ขยะมูลฝอยตามแผนงานและกรอบระยะเวลาที่กำหนดในครั้งแรก ก็ปรากฏว่ายังไม่ลงตัวเท่าที่ควร ด้วยปัจจัยที่เกี่ยวข้องหลายๆประการ แต่ก็จะพยายามเร่งปรับเปลี่ยนให้สามารถบริหารได้อย่างลงตัวให้ได้เร็วที่สุด ทั้งจะพยายาม เข้าร่วมประชุมประจำเดือนของหมู่บ้านต่างๆ อย่างต่อเนื่องเพื่อจะได้ทำความเข้าใจและรณรงค์ให้พี่น้องทุกคน เกิดความตระหนักในเรื่องการแก้ไขปัญหาขยะมูลฝอยภายในชุมชน หมู่บ้านฯ

 - อีกเรื่องหนึ่งครับ คือสถานการณ์ของน้ำในขณะนี้ในพื้นที่เรายังไม่ถือว่าได้รับผลกระทบจากปริมาณน้ำมากนัก แต่ขอให้ช่วยกันรณรงค์อย่าให้มีสิ่งกีดขวางทางระบายน้ำ โดยเฉพาะบริเวณใกล้ๆ สวนปาล์มมักจะมีกิ่ง – ทางปาล์มที่พี่น้องเกษตรกรตัดทิ้งไว้โดยไม่ระมัดระวังหรือคำนึงถึงผลกระทบต่อสิ่งแวดล้อม อย่างทางระบายน้ำเป็นต้น

 ฯลฯ

ประธานฯ - สำหรับการพูดคุยหารือกันในระเบียบวาระนี้ถือว่าก็พอสมควร

(นายถาวร ยอดกลิ่น) เหมาะแก่เวลาแล้วนะครับ ผมขอขอบคุณท่านสมาชิกฯ ท่านผู้บริหารฯ

 และผู้เข้าร่วมประชุมในวันนี้ทุกท่านครับ

 - ขอปิดการประชุมครับ

 **ปิดประชุมเวลา 15.50 น.**

 (ลงชื่อ) บันทึกการประชุม

 (นายเอกชัย รักปาน)

 เลขานุการสภา อบต.ปันแต